DEĊIŻJONI TAL-KUMMISSJONI
tal-21 ta’ Diċembru 2007
li tistabbilixxi l-kontribuzzjoni finanzjarja mill-Komunità għan-nefqa mġarrba fil-kuntest tal-miżuri ta’ emerġenza meħuda għall-ġlieda kontra l-influwenza tat-tjur fir-Renju Unit fl-2006
(notifikata taħt id-dokument numru C(2007) 6687)
(It-test Ingliż biss huwa awtentiku)
(2008/27/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-qasam veterinarju (1), u partikolarment l-Artikoli 3(3) u 3a(1) tagħha,
Billi:
(1)
Fl-2006 kien hemm tifqigħat ta’ l-influwenza tat-tjur fir-Renju Unit. Il-feġġ ta’ din il-marda ppreżenta periklu serju għall-popolazzjoni tal-bhejjem tal-Komunità.
(2)
Għall-prevenzjoni tat-tixrid tal-marda u biex tingħata għajnuna għall-eradikazzjoni tagħha malajr kemm jista' jkun, il-Komunità għandha tikkontribwixxi finanzjarjament għan-nefqa eliġibbli mġarrba mill-Istat Membru skond il-miżuri ta’ emerġenza li ttieħdu fil-ġlieda kontra l-marda, kif previst fid-Deċiżjoni 90/424/KEE.
(3)
Id-Deċiżjoni tal-Kummissjoni 2007/272/KE tal-25 ta’ April 2007 li tikkonċerna kontribuzzjoni finanzjarja mill-Komunità diretta lejn miżuri ta’ emerġenza meħuda biex għall-ġlieda ta’ l-influwenza tat-tjur fir-Renju Unit fl-2006 (2) allokat kontribuzzjoni finanzjarja bir-rata ta’ 50 % tan-nefqa eliġibbli għall-iffinanzjar tal-Komunità għall-implimentazzjoni tal-miżuri meħuda għall-ġlieda kontra din it-tifqigħa.
(4)
Skond din id-Deċiżjoni, il-kontribuzzjoni finanzjarja tal-Komunità għandha titħallas fuq il-bażi tat-talba mressqa mir-Renju Unit fit-18 ta’ Mejju 2007 u d-dokumenti ta’ evidenza kif stipulati fl-Artikolu 7 tar-Regolament tal-Kummissjoni (KE) Nru 349/2005 tat-28 ta’ Frar 2005 li jistabilixxi r-regoli rigward il-finanzjament Komunitarju għall-interventi urġenti u l-ġlieda kontra ċertu mard ta’ l-annimali kif imsemmi fid-Deċiżjoni tal-Kunsill 90/424/KEE (3).
(5)
Fid-dawl ta’ dawk il-kunsiderazzjonijiet, l-ammont totali tal-kontribuzzjoni finanzjarja Komunitarja għan-nefqa eliġibbli mġarrba assoċjata ma’ l-eradikazzjoni ta’ l-influwenza tat-tjur fir-Renju Unit fl-2006 issa għandu jiġi stipulat.
(6)
Ir-riżultati ta’ l-ispezzjonijiet li saru mill-Kummissjoni f’konformità mar-regoli veterinarji Komunitarji u l-kundizzjonijiet għall-għoti tal-kontribuzzjonijiet finanzjarji tal-Komunità jfissru l-ammont sħiħ tan-nefqa li tressqet ma jistax jiġi rikonoxxut bħala wieħed eliġibbli għall-kontribuzzjoni finanzjarja tal-Komunità.
(7)
L-osservazzjonijiet tal-Kummissjoni, il-metodu għall-kalkolu tan-nefqa eliġibbli u l-konklużjonijiet finali ġew ikkomunikati lir-Renju Unit f’ittra bid-data tal-5 ta’ Ottubru 2007.
(8)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
Il-kontribuzzjoni finanzjarja totali tal-Komunità diretta lejn in-nefqa assoċjata ma’ l-eradikazzjoni ta’ l-influwenza tat-tjur fir-Renju Unit fl-2006 skond id-Deċiżjoni 2007/272/KE hija stipulata għal EUR 385 363,67.
Artikolu 2
Din id-Deċiżjoni hija indirizzata lir-Renju Unit tal-Gran Brittanja u l-Irlanda ta’ Fuq.
Magħmula fi Brussell, 21 ta’ Diċembru 2007.